Holisme - Wikipedia

# Holisme

### vanuit Wikipedia, die vrye ensiklopedie.

Generaal Jan Christian Smuts 'n staatsman van die Republiek van Suid-Afrika ontwikkel die konsep van holisme, in 1926, in sy boek "Holism and Evolution". Hier bespreek hy die konsep dat die beweging na 'n hoër graad van holisme 'n dryf is agter evolusie eerder as die benadering van seleksie en oorlewing wat deur Charles Darwin voorgestel is.

In sy boek stel Jan Smuts dit vir die eerste keer:"'n geheel meer is as die onderlinge komponente" - 'n grondbeginsel waarop stelselteorie gebou is. Hierdie beginsel van holisme word toegepas in konteks van biologie waardeur Jan Smuts aandui dat daar 'n verband is tussen evolusie en die graad van holisme in organismes. Holisme word egter ook toegepas in anorganiese toepassing deur 'n verband te trek tussen struktuur en holisme. Holisme word gedefinieer as 'n proses van kreatiewe sintese waar die gevolglike geheel nie staties is nie maar dinamies, evolusionêr en kreatief. Jan Smuts het verder geargumenteer dat 'n veld bestaande uit die verlede, hede en toekoms gesien word as deel van die geheel struktuur.

Volgens die biografie wat deur Smuts se seun geskryf is, het die konsep van holisme reeds posgevat by Jan Smuts toe hy in 1894 'n dokument geskryf het met die titel: "Walt Whitman - A study in the evolution of personality" Reeds in hierdie dokument het Jan Smuts gekyk na die ontwikkeling van persoonlikheid deur dit te ondersoek as 'n geintegreerde geheel. Die lewe van Walt Whitman was dus heel moontlik die beginpunt wat gelei het tot die konsep van holisme.

Volgens bronne het Smuts reeds in 1911 'n filosofiese manuskrip voltooi met die titel: "An inquiry into the whole" waarin hy twee prominente vraagstukke aanspreek nl:

- Is daar konsepsueel of eksistensieel 'n geheel?
- Kan die geheel geken word en hoe?

In die doument reeds definieer Smuts dat 'n geheel beide die moontlike en werklike dimensies moet insluit. Hy argumenteer oor reeds dat 'n geheel meer is as die onderlinge dele waaruit dit bestaan en dat die geheel verdwyn as 'n komponent daarvan verwyder word. Op grond van advies van H.J. Wolsteholme van Cambridge het Smuts egter dit nooit gepubliseer nie en die dokument eenkant gesit tot in 1924.

## [wysig] Boekverwysing

- 1962, J.C. Smuts, Holism and evolution, Compass Books Edition, 625 Madison avenue, New York 22, N.Y.

Ontsluit van "http://af.wikipedia.org../../../h/o/l/Holisme.html"

Kategorie: Filosofie

##### Views

- Artikel
- Bespreking
- Huidige wysiging

##### Soek

##### Ander tale

- العربية
- Česky
- Dansk
- Deutsch
- English
- Español
- Suomi
- Français
- עברית
- Ido
- Italiano
- Lietuvių
- Nederlands
- Português
- Русский
- Српски / Srpski
- Svenska
- தமிழ்
- 中文